title: Mekteb-i hukukta edebiyat-ı osmaniye muallimi tercüme-yi fünun kalemleri müdürü edib-i ali-i beyan
article: طاهر يك برادرمه در عهده ایلديككز خدمتك نه قدر عالى اولديغنى من غير استيهال تقدير ايله سنى تبريك ايلش ايدم . اوتبریکمی بوراده تكرار ايلرم .
  معلوم عاليکز درکه ( ادبیات عثمانيه ) عمومیتی اعتبار يله نظر تاريخده برسير غريب ارائه ایلر . گرچه اعاظم سلف سوزك تشريف ماهيتده کی مزایاسی ایله اذهان بشرك افاضه سندہ کی تأثیر وقوتی اکثریتله عارف ايمشاركه آثار موجوده لرندن بر طاقمارى الآن او من يتله موقع آرای استفاده در ؛ لكن زمانك هرشیده کور یلان حکم انقلابی ذوق سليم وحسن طبيعتده دخی کورلدیکی وقتلر اولمش ؛ سوز دنيلان او ( قدرتدن مؤكل جسم لطيف ) افادة مرآمدن زیاده همه موضوعه واسطه بيلنهرك افكار وتصو - راتك حكمتدن تجردينه، حسياتك دائرة حقيقتدن تباعدينه رضا کوسستر لدیکی زمانلرده کچمش ؛ او تاريخه قد ركه دولتعليهنك اوروبا دول معظمه سی ، ملت عثمانيه نك غرب ملل متحد نه سیله روابط مناسباتی كسب قوت ايدرك معارف اسلاميه غربدن طالع اولنجه وبالخصوص تحری، حقیقت ، میل حکمت . ، سودای معالی کی مزایایی حائز اولان نوادر فطرت دخی اوزمانه مصادف اولنجه بدايع معرفت شرقك نگاه ابتصاريني تنويره باشلامش وقلب عثمانينك خوابيده اولان اومعالی شناسلق خصلت جليله مى برصباح الخير ايله بیدار اولمش 
  و او بیداری، تجدد پذيرى ماهية معرف اولان 
  ادبیات - صحيحه قطعياً ميدانه کلشدر . اشته بوحقیقتی کوز اوکنده طوتيورمده ذات عاليكزك در دنجی نسخه ده اثبات ایلدیککز کی ادبياتك حال وقوفده اولديغنى تسليم ايده ميه حكم . بنده كزه قاليرسه ، تعبير الحياه او بانده بنده کز ايجون دخی سوز سويلکه مساعده اولنورسه ، دیرمکه ادبیات عثمانيه حال وقوفده اولمق شويله طورسون ترقيده دوام ایلدیکنی هرگون برر پارلاق برهـان ايله كوستر بيور . بنجه اك بارلاق برهان یکرمی سننی هنوز يك از تجاوز ایتمش اولدیغی حالده اقسام معرفتك اك منهم ، اك مشکلی اولان ادبیاتدن خلقمزه درس و برمكه اثر پله
  اثبات قدرت ایلیان طاهر در 
  . بو فيض مخصوص خدانك واسطة انعطافی ادبیات صحیحه ده کی ترقی دکلده ندر ؟ بالخصوص که قابلیات انسانيه نك خدا پسندانه سی اولان ادبیات شدیلرده قانونسر برحالده اولمدینی کی یوقاریده بحث اياديكم بدايع غربيه شرقك نظر تمييز بينه دها عموميتله ، دهـا قوتله منعطف اولدینی ایچون بویله سنك كى شبان وطن سایه سنده ادبیاتی نهج صحیحندن انصراف ایتدیرمکه هیچ برشی مقتدر اوله مز . او بله اولدیغی حالده ادبياتك حال وقوفده اولديغى فکری طوغرى اولمسه كرك ! مع مافيه انك كافة اقسام کلیه سنجه لایق اولدیغی اوج بالای ترقی به اعتلاسی ایچون سزك كى ممتازين فطرتك سعى وغير تنه اولان لزومده
  منكر دکلدر الله غيرتكزی مشکور ایلیه
  سعى وغيرتدر مدار اعتلا سعيه مقر و ندر فيوض كبريا ( غيرت )ه ترغيب ايدراشته خدا
  ليس للانسان الاما سعى